b'\n_START_ARTICLE_\nMiesto automobilis\n_START_PARAGRAPH_\nMiesto automobilis\xc2\xa0\xe2\x80\x93 ma\xc5\xbeas automobilis, vis\xc5\xb3 pirma skirtas naudoti miest\xc5\xb3 teritorijose._NEWLINE_Euro NCAP organizacija miesto automobilius vadina superminiais._NEWLINE_Pirmieji ma\xc5\xbei automobiliai (Austin 7, Fiat 500 "Topolino" ir kt.) buvo sukurti XX a. viduryje, ta\xc4\x8diau jie nebuvo vadinami miesto automobiliais. Po II pasaulinio karo gamintojai pristat\xc4\x97 mikroautomobilius\xc2\xa0\xe2\x80\x93 miesto automobili\xc5\xb3 pradininkus. Tai buvo Bond Minicar, AC Petite, Isetta ir pana\xc5\xa1\xc5\xabs modeliai. Da\xc5\xbeniausiai tai b\xc5\xabdavo dvivie\xc4\x8diai trimis ratais varomi automobiliai._NEWLINE_B\xc4\x97gant laikui Europos rinkos pajamos did\xc4\x97jo, tad buvo sukurti didesni miestams skirti automobiliai. Vienas pirm\xc5\xb3j\xc5\xb3 tapo 1957\xc2\xa0m. Fiat 500. Kiek v\xc4\x97liau British Motor Corporation suk\xc5\xabr\xc4\x97 Mini. Netrukus miesto automobiliai did\xc4\x97jo, juos gamino beveik visi automobili\xc5\xb3 gamintojai. Vieninteliai Fiat modeliai 500 ir 126 dar sugeb\xc4\x97jo si\xc5\xablyti iki 3\xc2\xa0m ilgio keturvie\xc4\x8dius automobilius. V\xc4\x97liau tokie modeliai kaip Peugeot 104, Citro\xc3\xabn LNA ir Fiat Panda nustat\xc4\x97 miesto automobili\xc5\xb3 ribas ties 3,3\xc2\xa0m ilgiu._NEWLINE_Miesto automobili\xc5\xb3 bumas prasid\xc4\x97jo nuo 1980\xc2\xa0m. Tuo metu i\xc5\xa1populiar\xc4\x97jo didesni miesto automobiliai. Tokie pavyzd\xc5\xbeiai gal\xc4\x97t\xc5\xb3 b\xc5\xabti Hyundai Atos ir Chevrolet Spark._NEWLINE_Nuo 2000\xc2\xa0m. tokie automobiliai v\xc4\x97l prad\xc4\x97jo ma\xc5\xbe\xc4\x97ti\xc2\xa0\xe2\x80\x93 Tata Nano ir Toyota iQ modeli\xc5\xb3 ilgis siekia 3\xc2\xa0m.'